Aquests són els dotze projectes artístics seleccionats per a la XXVII Mostra art públic / universitat pública

## Aquests són els dotze projectes artístics seleccionats per a la XXVII Mostra art públic / universitat pública

Artistes seleccionats en la XXVII Mostra art públic / universitat pública

El jurat de la XXVII Mostra art públic / universitat pública ha seleccionat els projectes que transformaran els campus de Burjassot i de Blasco Ibáñez en un lloc d’intervenció artística obert a la societat i que rebran, cadascun, 2.000 euros per a la seua execució. Són els projectes presentats per: Marco Ranieri, María García Sánchez, Noé Bermejo, Teresa Marín García, Fernando Martínez, Amaya Suberviola, Vicente Aguado, Edu Comelles, FORAT (Marta Negre + Andreu Signes), Álvaro Porras Soriano, Rafael Tormo Cuenca, i Alba Mayol.

Els dotze projectes que han sigut escollits, entre els 79 presentats a la convocatòria d’enguany, aborden problemàtiques de caràcter actual com la invasió de Palestina, la memòria històrica en el context valencià, l'ecologia i la salut mental. Per a això, les propostes plantegen combinar pràctiques de caràcter participatiu i d'estudi de les col·leccions de la Universitat de València, amb tècniques que parteixen de la producció experimental d'imatges en suports no tradicionals de la pràctica artística.

En concret, les propostes d’intervenció artística que ha escollit el jurat són les següents:

* *Todo lo que crece*, de Marco Ranieri.
* *Retrato institucional*, de María García Sánchez.
* *No puedo más*, de Noé Bermejo.
* *Topología de una tàctica de fuga*, de Teresa Marín García.
* *Lo que dura el día*, de Fernando Martínez.
* *Adoptar i adaptar-se*, d’Amaya Suberviola.
* *Espejo negro de Obsidiana*, de Vicente Aguado.
* *Els degollats*, d’Edu Comelles.
* *RFR/RFXo*, de FORAT (Marta Negre + Andreu Signes).
* *galopar de arenas pedestales*, d’Álvaro Porras Soriano.
* *IP33. l’Existència d’un buit; absència definitiva*, de Rafael Tormo Cuenca.
* *Anemone*, d’Alba Mayol.

El jurat de la XXVII Mostra art públic / universitat pública està format per **Ester Alba**, vicerectora de Cultura i Societat de la UV; **Marcos Durà**, delegat de la rectora per a l’Estudiantat de la UV; **Oskia Ugarte**, directora del Centre d’Art Contemporani Huarte i experta en gestió cultural; **Paula Santiago**, professora del Departament de Pintura de la Facultat de Belles Arts i directora del Centre d’Investigació Art i Entorn, ambdós de la UPV, comissària i artista visual; i personal tècnic del Servei d’Informació i Dinamitzacio d’Estudiants i del Vicerectorat de Cultura i Societat de la UV.

### Art públic / universitat pública als campus de Burjassot i de Blasco Ibáñez

Cada artista seleccionat rebrà una dotació de 2.000 € per a l’execució i muntatge de la seua obra en la XXVII Mostra art públic / universitat pública, que tindrà lloc del 4 al 30 d’octubre, al campus de Burjassot, i del 6 de novembre al 4 de desembre, al campus de Blasco Ibáñez.

La Mostra art públic / universitat pública és una iniciativa que impulsa la Delegació d’Estudiants de la Universitat de València i que organitza el Servei d’Informació i Dinamització d’Estudiants (Sedi) amb la col·laboració del Vicerectorat de Cultura i Societat. Pretén dinamitzar els espais dels campus de Burjassot i Blasco Ibáñez i transformar l’entorn universitari en un lloc d’intervenció artística obert a la societat. Per això, l'organització selecciona projectes artístics de caràcter efímer que reflexionen sobre l’aproximació de l’art contemporani a la ciència i a les ciències socials i humanes, convertint-les en detonadores d’altres sabers transversals, i que interactuen amb l’espai universitari.

Arxivat en:

, Art Públic

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar